ปัจจุบันหนูอายุ 12 ปี ค่ะ คือวันนี้หนูเพิ่งกลับมาจากปฐมนิเทศและต้องเดินเยอะมาก พอกลับมาบ้านหนูรู้สึกไม่สบายตรงข้อเท้าหรือปวดเมื่อยตรงข้อเท้าค่ะ ปกติจะเป็นอยู่แล้วเวลาเดินเป็นเวลานาน นวดแปปๆก็หาย แต่วันนี้นวดนานมากเลยค่ะก็ยังไม่หายซักที ทรมาณมาก เลยอยากจะทราบวิธีแก้หน่อยค่ะ
สวัสดีค่ะ การวินิจฉัยที่เป็นไปได้-กล้ามเนื้อรอบข้อเท้าอักเสบ-เส้นเอ็นอักเสบ-ข้อปวด บวม จากการใช้งาน ถ้ามีบวม แดง ร้อน มีไข้ อาจเป็นข้ออักเสบติดเชื้อการดูแลตัวเองเบื้องต้น พักการใช้งาน งดการเดินลงน้ำหนักมากๆ รับประทานยาแก้ปวด ยาแก้อักเสบที่ไม่ใช่สเตียรอยด์ได้หากปวดมาก นอนยกขาสูง และประคบเย็นเพื่อลดบวมตึงได้หากยังมีอาการเป็นเรื้อรังมากกว่า 2 อาทิตย์ ข้อปวด บวม ร้อนมากขึ้น มีไข้ เดินลงน้ำหนักไม่ได้ ปวดมากจนรบกวนการใช้ชีวิตประจำวัน ควรพบแพทย์ทั่วไปหรือศัลยแพทย์กระดูกและข้อเพื่อตรวจร่างกายบริเวณข้อเท้าเพิ่มเติม